title: جهة ݣلميم واد نون
text: التنوع ديال الطبيعة والتقافة هو اللي مخلي لجيهة تولي قبلة ديال السياح سوا من لمغريب أولا من برّا ديالو. فـ2016 جات 20.206 ديال السياح لجيهة، وتسجلات 34.576 ليلة ديال لمبيت. الناس ديال برّا جات من فرانسا والصبليون وبلايص خرة من أوروپا. لعادات والتقاليد ديال لجيهة والسوق ديال امحيريش ولموسم ديال طانطان كايجيبو السياح، ومع واحد لبحر اللي فيه 200 كيلوميتر فالطول بالرملة ديالو خصوصا فسيدي إيفني. لجيهة فيها لعيون اللي جارية وسط لواحات ولهضاب ديال الصحرا، ولكهوف ولحجر اللي تنقش هادي تلتالاف عام ولحامات اللي كاينين فجوايه ݣلميم وأسا-الزاݣ.